smcproject/ml-wiki-sentences huggingface dataset:
ഹരിതഗൃഹവാതകങ്ങൾ എന്നറിയപ്പെടുന്ന കാർബൺ ഡൈഓക്സൈഡ്, മീഥേൻ, നൈട്രസ് ഓക്സൈഡ്, ക്ളോറോഫ്ളൂറോ കാർബണുകൾ, നീരാവി തുടങ്ങിയ വാതകങ്ങൾ ഭൂമിയുടെ ശരാശരി താപനില വർധിക്കുവാൻ കാരണമായി തീർന്നിട്ടുണ്ട്.
ഭൂമിയിലെത്തുന്ന സൂര്യപ്രകാശവും ചൂടും ഗണ്യമായ തോതിൽ ഭൂമിയിൽ നിന്നു തിരികെ ബഹിരാകാശത്തേക്ക് വികിരണം ചെയ്യപ്പെടുന്നുണ്ട്.
എന്നാൽ മേല്പ്പറഞ്ഞ വാതകങ്ങൾ പ്രകാശം, താപരശ്മികളെ ആഗിരണം ചെയ്ത് ഭൂതലത്തിലേക്കു തന്നെ വികിരണം ചെയ്യുന്നതാണ് താപനില ഉയരുവാൻ കാരണം.
ഹരിതഗൃഹപ്രഭാവം (Green House Effect) എന്നാണിതറിയപ്പെടുന്നത്.
19-ാം ശത്തിന്റെ അന്ത്യം മുതൽ 20-ാം ശ.
-ത്തിന്റെ അന്ത്യംവരെയുള്ള കണക്കനുസരിച്ച് ആഗോള തലത്തിൽ കാർബൺ ഡൈഓക്സൈഡിന്റെ അളവിൽ 25 ശ.
വരെ വർധനവുണ്ടായിട്ടുള്ളതായും പ്രതിവർഷം 0.5 ശ.
എന്ന കണക്കിൽ വർധനവുണ്ടായിക്കൊണ്ടിരിക്കുകയാണെന്നും കണക്കാക്കപ്പെടുന്നു.
ഹരിതഗൃഹവാതകങ്ങളുടെ ഈ നിലയിലുള്ള വർധന തുടർന്നാൽ 2040-ഓടെ ആഗോളതാപനിലയിൽ 20 മുതൽ 50 വരെ വർധനയുണ്ടാകുമെന്ന് പഠനങ്ങൾ സൂചിപ്പിക്കുന്നു.
അന്തരീക്ഷ താപനില ഉയരുന്നത് കാലാവസ്ഥയിൽ അപ്രതീക്ഷിത മാറ്റങ്ങളുണ്ടാക്കും.
ധ്രുവഹിമപാളികളും ഹിമാനികളും ഉരുകി സമുദ്രജലനിരപ്പിൽ ഗണ്യമായ ഉയർച്ച ഉണ്ടാകും.
പല ദ്വീപുകളും സമുദ്രതീരപ്രദേശങ്ങളും ഇതോടെ കടലിനടിയിലാകും.
ആഗോളതാപനം കൊണ്ടുണ്ടാകുന്ന ആപൽക്കരമായ സ്ഥിതിവിശേഷത്തിനു തടയിടുവാനായി ഹരിതഗൃഹവാതകങ്ങളുടെ നിർഗമനത്തിൽ വരുത്തേണ്ട വെട്ടിച്ചുരുക്കൽ സംബന്ധിച്ച് 160 ലോകരാഷ്ട്രങ്ങൾ ചേർന്നുണ്ടാക്കിയ ഉടമ്പടിയാണ് ക്യോട്ടോ ഉടമ്പടി (1997).
അന്തരീക്ഷമലിനീകരണത്തെക്കുറിച്ചുള്ള പഠനങ്ങൾ ഇന്നു ലോകത്തിന്റെ പലഭാഗത്തും നടന്നുവരുന്നു.
ലോക അന്തരീക്ഷ നിരീക്ഷണ സംഘടന (WMO) 1989 മുതൽ ആഗോള പരിസ്ഥിതി നിരീക്ഷണ പദ്ധതി (Global Environment Monitoring System) ആവിഷ്ക്കരിച്ചിട്ടുണ്ട്.
ആഗോളതലത്തിൽ അന്തരീക്ഷ മലിനീകരണ തോത് (Background Air pollution Monitoring Network) ഓസോണിന്റെ അളവ് എന്നിവയെക്കുറിച്ചുള്ള പഠനമാണ് പദ്ധതിയുടെ മുഖ്യലക്ഷ്യം.
നാഷനൽ എയർ ക്വാളിറ്റി മോണിറ്ററിങ് നെറ്റ്വർക്ക് (National Air Quality Monitoring Network)ഉം നാഷനൽ എൻവയൺമെന്റൽ എൻജിനീയറിങ് റിസർച്ച് ഇൻസ്റ്റിറ്റ്യൂ(NEERI)ട്ടും സംസ്ഥാന മലിനീകരണ നിയന്ത്രണസമിതികളും ചേർന്നാണ് ഭാരതത്തിൽ അന്തരീക്ഷ മലിനീകരണ നിരീക്ഷണ പഠനങ്ങൾ നടത്തിവരുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തരീക്ഷമലിനീകരണം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്തരാദായതോത് ഇംഗ്ലീഷ് വിലാസം https://ml.wikipedia.org/wiki/Internal_rate_of_return വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഒരു നിക്ഷേപത്തിൽ നിന്നും പല വർഷങ്ങളിലായി ലഭിക്കുന്ന സഞ്ചിത ആദായത്തിന്റെ ഫലത്തിൽ ലഭിക്കുന്ന തോതാണ് അന്തരാദായതോത് .
തത്‌കാല മൂല്യം പദ്ധതിയുടെ ഇപ്പോഴത്തെ മൂല്യം സൂചിപ്പിക്കുമ്പോൾ, അന്തരാദായ തോത്‌ ഫലത്തിൽ ലഭ്യമാകുന്ന ആദായത്തിന്റെ നിരക്കിനെ സൂചിപ്പിക്കുന്നു.
ഒരു രൂപയുടെ ഇന്നത്തെ മതിപ്പിനെക്കാളും ഒരു വർഷത്തിനപ്പുറമുള്ള മതിപ്പ്‌ കുറവായിരിക്കുമെന്നതിനാൽ വരും വർഷങ്ങളിലെ ആദായത്തിനെ തോതിനെ ഇന്നത്തെ അതേ തോതിൽ എടുക്കുവാൻ സാധിക്കുന്നതല്ല.
അതിനാലാണ്‌ ഒരു നിക്ഷേപത്തിന്റെ മൊത്തം ആദായത്തെയും ഫലത്തിൽ ലഭിക്കുന്ന ആദായത്തിന്റെ തോതായി മാറ്റുന്നത്‌.
ഒരു നിക്ഷേപം നല്ലതെന്നു പറയുന്നത്‌, അതിനെ അന്തരാദായ തോത്‌, അതേ നിക്ഷേപത്തിന്റെ ഇതര സാധ്യതകളിൽ നിന്നും ലഭിക്കുന്ന ആദായത്തിന്റെ തോതിനെക്കാളും കൂടുതലായിരിക്കുമ്പോഴാണ്‌.
ഏതെങ്കിലും ഒരു പ്രത്യേക മൂലധന നിക്ഷേപ പദ്ധതി വേണ്ടതാണോ അല്ലയോ എന്നതു സംബന്ധിച്ച്‌ ആ നിക്ഷേപം വിലയിരുത്തപ്പെടുന്നത്‌ പ്രധാനമായും അന്തരാദായ തോത്‌, തത്‌കാല മൂല്യം എന്നീ രണ്ടു സൂചികകൾ അടിസ്ഥാനമാക്കിയാണ്‌.
ഒന്നിലധികം നിക്ഷേപ പദ്ധതികൾ താരതമ്യം ചെയ്ത്‌ ഓരോ പദ്ധതിയുടേയും സാമ്പത്തികമായ മൂല്യനിർണ്ണയം നടത്തി ഏറ്റവും അനുയോജ്യമായത്‌ തിരഞ്ഞെടുക്കുവാൻ ഇത്‌ സഹായിക്കുന്നു.
അന്താരാദായ തോത്‌ ഒരു നിക്ഷേപത്തിണ്റ്റെ നിലവാരവും ആദായക്ഷമതയും സൂചിപ്പിക്കുന്നു.
ശതമാനമായാണ്‌ അന്തരാദായ തോത്‌ പൊതുവേ പറഞ്ഞുവരുന്നത്‌.
അന്തരാദായ തോത്‌ നിക്ഷേപിക്കപ്പെട്ട ഓരോ രൂപയിൽ നിന്നും അതിന്റെ നിക്ഷേപ കാലയളവിൽ ലഭിക്കുന്ന ആദായത്തിന്റെ നിരക്കാണ്‌.
ഇത്‌ കണക്കാക്കുന്നതിനു മുമ്പായി ഒരു പദ്ധതിയുടെ തത്‌ കാല മൂല്യം കാണുന്നതെങ്ങിനെയെന്ന്‌ നോക്കാം.
ഇവിടെ ശ്രദ്ധേയമായൊരു വസ്തുത ആദായം കണക്കിലെടുക്കുമ്പോൾ പണമായി കൈവരുന്ന അറ്റാദായമാണ്‌ കണക്കിലെടുക്കേണ്ടത്‌ എന്നതാണ്‌.
ഉദാഹരണമായി താഴെ കൊടുത്തിരിക്കുന്ന പട്ടിക ശ്രദ്ധിക്കുക.
വർഷം തുക 0 -1000 1 250 2 250 3 250 4 250 5 250 250
ഇപ്പോൾ നിക്ഷേപിക്കപ്പെടുന്ന 1000 രൂപയ്ക്ക്‌ ഇനി വരാൻ പോകുന്ന അഞ്ചു വർഷങ്ങളിലായി ലഭിക്കുവാൻ പോകുന്ന വരുമാനമാണ്‌ പട്ടികയിൽ കൊടുത്തിരിക്കുന്നത്‌.
അതായത്‌ ഇപ്പോഴത്തെ ആയിരം രൂപയുടെ നിക്ഷേപത്തിന്‌ വരുന്ന 5 വർഷങ്ങൾ കൊണ്ട്‌ 250 രൂപ ലാഭം ലഭിക്കുമെന്നർത്ഥം.
ഒറ്റ നോട്ടത്തിൽ ഈ നിക്ഷേപം ഗുണകരമായിരിക്കാമെന്ന്‌ തോന്നാമെങ്കിലും 5 വർഷങ്ങൾ കൊണ്ട്‌ രൂപയ്ക്ക്‌ ഉണ്ടാകാവുന്ന മൂല്യശോഷണം കണക്കിലെടുക്കുമ്പോൾ ഇതേ പട്ടിക തന്നെ ഇപ്രകാരം മാറുന്നു.
നിരക്ക് : 10% വർഷം തുക തത്കാലഗുണിതം തത് കാല മൂല്യം 0 -1000 1 -1000 1 250 0.9091 227.2727 2 250 0.8264 206.6116 3 250 0.7513 187.8287 4 250 0.6830 170.7534 5 250 0.6209 155.2303 250 -52.3033
നേരത്തെ 250 രൂപ അറ്റാദായമായി കിട്ടിയ അതേ നിക്ഷേപം രൂപയുടെ ഇപ്പോഴത്തെ മൂല്യമനുസരിച്ച്‌ മാറ്റിയെടുക്കുമ്പോൾ 52.30 രൂപയുടെ നഷ്ടത്തിലേക്കു മാറുന്നതായി കാണാം.
ഇനി ഇതേ പട്ടിക തന്നെ മൊത്ത വരുമാനം 1250 രൂപയിൽ തന്നെ നിലനിർത്തി ഓരോ വർഷത്തേയും വരുമാനം മാത്രം മാറ്റി നോക്കാം.
നിരക്ക് : 10% വർഷം തുക തത്കാലഗുണിതം തത് കാല മൂല്യം 0 -1000 1 -1000 1 400 0.9091 363.6363 2 325 0.8264 268.5950 3 275 0.7513 206.6115 4 175 0.6830 119.5273 5 75 0.6209 46.5690 250 4.9394
ഇവിടെ നേരത്തെ 52 രൂപ നഷ്ടമുണ്ടായ സ്ഥാനത്തെ 4.9394 രൂപ ലാഭം വന്നിട്ടുള്ളതായി കാണാം.
ഇതിനു കാരണം മൊത്ത വരുമാനത്തിന്റ് സിംഹ ഭാഗവും ആദ്യത്തെ രണ്ടു വർഷങ്ങളിൽ തന്നെ കൈ വന്നതു കൊണ്ടാണ്‌.
അടുത്തതായി 10 ശതമാനമെന്ന നിരക്കിനെ 12% മായി മാറ്റി നോക്കാം
നിരക്ക് : 12% വർഷം തുക തത്കാലഗുണിതം തത് കാല മൂല്യം 0 -1000 1 -1000 1 400 0.8929 357.1429 2 325 0.7972 259.0880 3 275 0.7118 195.7396 4 175 0.6355 111.2157 5 75 0.5674 42.5570 250 -34.2569
ഇപ്പോൾ‍ നേരത്തെ ധനാത്മകമായ തത്‌ കാല മൂല്യം ലഭിച്ച സ്ഥാനത്ത്‌ ഋണാത്മകമായ തത്‌ കാല മൂല്യം ലഭിച്ചിരിക്കുന്നതായി കാണാം.
അതായത്‌ 10-നും 12-നും ഇടയ്ക്കുള്ള ഒരു നിരക്കിൽ ഈ പദ്ധതിയുടെ തത്‌ കാല മൂല്യം കാണുകയാണെങ്കിൽ മൂല്യം 0 മായി ലഭിക്കുന്നതാണ്‌.
ഇവിടെയാണ്‌ അന്തരാദായമൂല്യത്തിന്റെ പ്രസക്തി.
ഏതു നിരക്കിൽ തത്‌ കാല മൂല്യം കാണുമ്പോൾ അത്‌ 0 മായി ലഭിക്കുന്നുവോ ആ നിരക്കിനെ പദ്ധതിയുടെ അന്തരാദായ മൂല്യം എന്നു പറയുന്നു.
നിരക്കിനെ ഇനി 10.245% എന്നു കണക്കാക്കി തത്‌ കാല മൂല്യം കണ്ടു നോക്കുകയാണെങ്കിൽ അത്‌ 0 മായി മാറിയിരിക്കുന്നതായി കാണാം.
നിരക്ക് : 10.245% വർഷം തുക തത്കാലഗുണിതം തത് കാല മൂല്യം 0 -1000 1 -1000 1 400 0.9071 362.8282 2 325 0.8228 267.4026 3 275 0.7463 205.2372 4 175 0.6770 118.4684 5 75 0.6141 46.0539 250 -0.0097
ഇതിനർത്ഥം ഈ പദ്ധതിയുടെ അന്തരാദായ തോത്‌ 10.245% ആണെന്നാണ്‌.
ഈ തോതിനെ ഇതേ തുക മൂലധന നിക്ഷേപം ആവശ്യമുള്ള ഇതര പദ്ധതികളുടെ അന്തരാദായ തോതുമായി താരതമ്യം ചെയ്താണ് പദ്ധതിയുടെ മൂല്യ നിർണ്ണയം നടത്തുന്നത്.
ഏറ്റവും കൂടുതൽ അന്തരാദായതോതും തത് കാല മൂല്യവും നൽകുന്ന നിക്ഷേപ പദ്ധതി സ്വീകാര്യമാണെന്നർത്ഥം.
ലാഭം കൂടുംതോറും ഈ രണ്ടു സൂചികകളുടെയും മൂല്യവും വർദ്ധിക്കുമെന്നർത്ഥം.
ഇതും കാണുക Accounting rate of return Capital budgeting Discounted cash flow Modified Dietz method Modified internal rate of return Net present value Rate of return Simple Dietz method Marginal efficiency of capital അവലംബങ്ങൾ കൂടുതൽ വായനയ്ക്ക് Bruce J. Feibel.
Investment Performance Measurement .
New York: Wiley, 2003.
ISBN 0-471-26849-6 M. Pattabiraman.
CAGR vs. IRR: Understanding investment growth measures freefincal.com ബാഹ്യ ലിങ്കുകൾ Economics Interactive Lecture from University of South Carolina GIPS Global Investment Performance Standards 2010, CFA Institute Internal Rate of Return (IRR) Calculator Archived 2018-08-09 at the Wayback Machine .
അന്തരാഷ്ട്ര അന്തരീക്ഷ വിജ്ഞാനീയ സംഘടന
അന്തരാഷ്ട്ര അന്തരീക്ഷ വിജ്ഞാനീയ സംഘടന (1873–1951) ലോക രാഷ്ട്രങ്ങൾക്കിടയിൽ കാലാവസ്ഥ വിവരങ്ങൾ പരസ്പരം പങ്കിടുന്നതിനു വേണ്ടി ആദ്യമായി രൂപീകരിച്ച സംഘടനയാണ്.
കാലാവസ്ഥ സംവിധാനങ്ങൾ രാജ്യാതിർത്തി കടന്നും പോകുന്നതുകൊണ്ടാണ്, മർദ്ദം , ഊഷ്മാവ് , വാതങ്ങളുടെ ഗതി എന്നിവ കാലാവസ്ഥ എന്നിവയുടെ വിവരങ്ങൾ കാലാവസ്ഥ പ്രവചനത്തിന് ആവശ്യമായതുകൊണ്ട് ഇങ്ങനെ ഒരു സംഘടന തുടങ്ങിയത്.
ലോക അന്തരീക്ഷ വിജ്ഞാനീയ സംഘടനയാണ് ഈ സംഘടനയെ മറികടന്നത്.
അന്തരീക്ഷ ജലകണം ഇംഗ്ലീഷ് വിലാസം https://ml.wikipedia.org/wiki/Water_vapor അന്തരീക്ഷ ജലകണം (H 2 O) Water vapor condensed in clouds Systematic name Water vapor Liquid State water Solid state ice Properties Molecular formula H 2 O Molar mass 18.01528(33) g/mol Melting point 0 °C (273 K) Boiling point 99.98 °C (373.13 K) specific gas constant 461.5 J/(kg·K) Heat of vaporization 2.27 MJ/kg specific heat capacity at constant pressure 1.84 kJ/(kg·K)
അന്തരീക്ഷത്തിൽ ആർദ്രവായുവിന്റെ സംഘനന (condensation)ത്തിലൂടെ ഉണ്ടാകുന്ന ജലകണമാണ് അന്തരീക്ഷ ജലകണം .
വായു അതിപൂരിതാവസ്ഥ (super saturated stage)യിലെത്തുന്നതിനു മുമ്പു തന്നെ നീരാവിക്കു സംഘനനം സംഭവിക്കുന്നു; തണുക്കുന്നതിന്റെ തോതിന് ആനുപാതികമായി ത്വരിതപ്പെടുകയും ചെയ്യും.
സംഘനനത്തിനു പ്രേരകമായി മൂന്നുതരം പ്രക്രിയകളാണുള്ളത്.
ആദ്യത്തേത് രുദ്ധോഷ്മ (adiabatic) പ്രക്രിയയാണ്.
ഉയർന്ന വിതാനങ്ങളിലേക്കുയരുന്ന വായുപിണ്ഡം, തൽസ്ഥാനത്തെ വായുവിനെ തള്ളിമാറ്റുന്ന പ്രവൃത്തിയിലൂടെ സ്വയം തണുക്കും.
തത്ഫലമായി പൂരിതമാവുകയും ഓരോ കിലോമിറ്റർ ഉയരുമ്പോഴും ഘനമീറ്ററിന് ഒരു ഗ്രാം എന്ന തോതിൽ ജലം ഉണ്ടാകുകയും ചെയ്യുന്നു.
പൂരിതാവസ്ഥ(saturated stage)യിലുള്ള വായു തുഷാരാങ്ക (Dew point)ത്തിലും താണ ഊഷ്മാവിലുള്ള ഏതെങ്കിലുമൊരു തലവുമായി ഏറെസമയം ബന്ധപ്പെട്ടുകഴിഞ്ഞാൽ നീരാവി തണുത്തു ജലകണങ്ങളുണ്ടാകുന്നു.
നിശാവികിരണ (night radiation)ത്തിലൂടെ തണുക്കുന്ന ഭൂമി ഇത്തരം തലങ്ങൾക്കുദാഹരണമാണ്.
വിഭിന്ന ഊഷ്മാവുകളിലുള്ള രണ്ടു വായുപിണ്ഡങ്ങൾ കൂടിക്കലർന്ന്, കൂടിയ ഊഷ്മാവിലുള്ള വായു പെട്ടെന്നു പൂരിതമാകുന്നെങ്കിലും ജലകണങ്ങൾ ഉണ്ടാകാം.
മേല്പറഞ്ഞവയിൽ ആദ്യത്തെ പ്രക്രിയയാണ് മേഘങ്ങളുടെ രൂപവത്കരണത്തിനു ഹേതു.
രണ്ടാമത്തേതു മൂടൽമഞ്ഞുണ്ടാക്കുന്നു.
സംഘനനം നടക്കുന്നത് അന്തരീക്ഷത്തിലെ ലീനസ്വഭാവമുള്ള സൂക്ഷ്മധൂളികളെ കേന്ദ്രീകരിച്ചാണ്.
അന്തരീക്ഷജലകണങ്ങളുടെ അപൂരിതാവസ്ഥയിലെ നിലനില്പ് ഇത്തരം ധൂളികളെ ആശ്രയിച്ചു മാത്രമേ സാധ്യമാകൂ.
അന്തരീക്ഷത്തിൽ ജലകണങ്ങളുടെ വലിപ്പം വർധിക്കുന്നതോടൊപ്പം അവ ബാഷ്പീകരിക്കപ്പെടാനുള്ള സാധ്യതയും വർധിക്കുന്നു.
0.5 ?
-ൽ കൂടുതൽ വ്യാസാർധമുള്ള കണങ്ങൾക്ക് ആപേക്ഷിക ആർദ്രത 100 ശതമാനത്തിൽ കുറവായാൽ നിലനിൽക്കാനാവില്ല.
അന്തരീക്ഷ ജലകണം 0 o C-ൽ താണ ഊഷ്മാവിൽപോലും ജലമായി വർത്തിക്കുന്നു.
സൌരവികിരണ(Solar radiation)ത്തിലെയും ഭൌമവികിരണ(Terrestrial radiation)ത്തിലെയും പ്രത്യേക തരംഗായതിയിലുള്ള ഊർജപ്രസരത്തെ അവശോഷണം ചെയ്തും വിസരിപ്പിച്ചും ഭൂമിയുടെ താപബജറ്റ് സമീകരിക്കുന്നതിൽ അന്തരീക്ഷത്തിലെ ജലകണങ്ങൾ ഗണ്യമായ പങ്കുവഹിക്കുന്നു.
അവലംബം ↑ Lide, David.
CRC Handbook of Chemistry and Physics , 73rd ed .
1992, CRC Press.
1 2 Vienna Standard Mean Ocean Water (VSMOW), used for calibration, melts at 273.1500089(10) K (0.000089(10) °C, and boils at 373.1339 K (99.9839 °C) ↑ http://www.weatherquestions.com/What_is_condensation.htm ↑ ↑ http://hyperphysics.phy-astr.gsu.edu/hbase/thermo/adiab.html ↑ http://www.weatherquestions.com/What_is_dewpoint_temperature.htm ↑ ↑ http://www.eoearth.org/article/Solar_radiation ↑ http://www.udel.edu/Geography/DeLiberty/Geog474/geog474_energy_interact.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തരീക്ഷ ജലകണം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്തരീക്ഷ നദി അന്തരീക്ഷ നദി
അന്തരീക്ഷനദി എന്നത് അന്തരീക്ഷത്തിൽ ജലസാന്ദ്രമായ ഇടുങ്ങിയ ഒരു ഇടനാഴി അല്ലെങ്കിൽ ഒരു ഉറക്കുള്ളിൽ സംരക്ഷിക്കപെട്ടിട്ടുള്ള ഈർപ്പം ആണ്.
അന്തരീക്ഷനദികൾ മെച്ചപ്പെടുത്തിയ നീരാവിയുടെ കൂട്ടങ്ങൾ പരസ്പരം ബന്ധിക്കപെട്ട നിലയിൽ, അല്ലെങ്കിൽ അതിശക്തമായ ചുഴലി കാറ്റിന്റെ അവസാനം കാണപ്പെടുന്നു.
1990 കളുടെ തുടക്കത്തിൽ മസ്സാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ ശാസ്ത്രജ്ഞാരായ റെഗിനൽദ് നെവെല്ലും യ്യൗങ്ങ് ഴുവും ആണ് ആദ്യമായി ഈ പേര്ഉപയോഗിച്ചത്.
അന്തരീക്ഷനദികൾ സാധാരണയായി കുറച്ച് ആയിരം കിലോമീറ്റർ നീളവും ഏതാനും നൂറു കിലോമീറ്റർ വീതിയുമുള്ള, ഭൂമിയുടെ ഏറ്റവും വലിയ നദിയിൽ ഉള്ളതിനേക്കാൾ അധികം ജലം ഉൾക്കൊള്ളുന്നു.
ഒരു ചെറിയ സമയത്തിനുള്ളിൽ ഇതു മഴയായി പെയ്യുന്നു.
ഇതും കാണുക അന്തരീക്ഷ ജലകണം അവലംബം
അന്തരാ ദേവ് സെൻ ഇംഗ്ലീഷ് വിലാസം https://ml.wikipedia.org/wiki/Antara_Dev_Sen
ബ്രിട്ടീഷ് ഇന്ത്യൻ പത്ര പ്രവർത്തകയാണ് അന്തരാ ദേവ് സെൻ .
ലിററിൽ മാഗസിൻ എന്ന പ്രസാധനസംരംഭത്തിന്റെ സ്ഥാപകപത്രാധിപയും പ്രമുഖ ഇംഗ്ലീഷ് കോളമിസ്റ്റുമാണ്.
അമർത്യസെന്നിന്റെയും പത്മശ്രീ നബനീതാ ദേവ് സെന്നിന്റേയും മൂത്ത മകളാണ്.
മസാചുസറ്റ്സ്, ഹാർവാർഡ് സർവകലാശാലകളിലെ പഠനത്തിനു ശേഷം ഹിന്ദുസ്ഥാൻ ടൈംസിൽ പത്രപ്രവർത്തകയായി.
റോയിട്ടേഴ്സ് സ്കോളർഷിപ്പോടെ ഓക്സ്ഫോർഡിൽ ഗവേഷണം നടത്തി.
കൃതികൾ ഇന്ത്യ എറ്റേണൽ മാജിക് അവലംബം പുറം കണ്ണികൾ Antara Dev Sen എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Little Magazine openDemocracy Archived 2006-02-17 at the Wayback Machine .
Words Without Borders
അന്തരി
ഒരു ഗീതത്തിലെ രണ്ടു ഖണ്ഡങ്ങളെ തമ്മിൽ ബന്ധിക്കുന്ന ഒരു കണ്ണിയാണ് അന്തരി .
ഇത് ഒരു രാഗാംഗരാഗലക്ഷണഗീതത്തിൽ സൂത്രഖണ്ഡത്തിനും ഉപാംഗഖണ്ഡത്തിനും മധ്യേവരുന്നു.
ലക്ഷണഗീതത്തിൽ ഉപാംഗഖണ്ഡത്തിന്റെ അവസാനവും ഭാഷാംഗഖണ്ഡത്തിന്റെ തുടക്കത്തിനു മുമ്പും അന്തരി ചേർക്കാറുണ്ട്.
മായാമാളവഗൌളരാഗത്തിലുള്ള രവികോടിതേജ എന്ന ലക്ഷണഗീതം ഇതിനൊരുദാഹരണമാണ്.
ചില ഗീതങ്ങളിൽ ആവർത്തനത്തിനുപയോഗിക്കുന്ന സംഗീതശകലം കൂടിയാണ് അന്തരി.
ഇങ്ങനെ ആവർത്തനത്തിനുപയോഗിക്കുന്ന സംഗീതത്തിന്റെ സാഹിത്യം ഒന്നുതന്നെയോ വ്യത്യസ്തമോ ആകാം.
ഖണ്ഡങ്ങളുടെ അവസാനത്തെക്കുറിക്കുന്ന ഗാനഭാഗത്തിനും അന്തരി എന്നു പറയാം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തരി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്തരീക്ഷം ഇംഗ്ലീഷ് വിലാസം https://ml.wikipedia.org/wiki/Atmosphere
ആവശ്യത്തിനു പിണ്ഡമുള്ള ഒരു പ്രപഞ്ചവസ്തു അതിനു ചുറ്റും ആകർഷിച്ചു നിർത്തിയിരിക്കുന്ന വാതകങ്ങളുടെ അടുക്കിനാണ് അന്തരീക്ഷം എന്നു പറയുന്നത്.
അറിയപ്പെടുന്ന മറ്റു ഗ്രഹങ്ങളിലൊന്നും ഭൂമിയുടെതു പോലുള്ള അന്തരീക്ഷം ഇല്ല.
സൂര്യനിൽ നിന്നുള്ള അതി-തീവ്ര രശ്മികൾക്കെതിരെ ഒരു പരിചയായി പ്രവർത്തിക്കുന്നത് അന്തരീക്ഷമാണ്.
അമിതമായി ചൂട് പിടിക്കുന്നതിൽ നിന്നും ഭൂമിയെ രക്ഷിക്കുന്നത് അന്തരീക്ഷത്തിന്റെ സാന്നിധ്യമാണ്.
അന്തരീക്ഷത്തിന്റെ ഏറ്റവും താഴെ കാണുന്നതും രാസഘടന ഐക്യരൂപമുള്ളതുമായ മേഖലയെ ഹോമോസ്ഫെയർ(homosphere) എന്ന് പറയുന്നു.
എന്നാൽ മുകൾ ഭാഗം ഐക്യരൂപമുള്ളതല്ല.
ഇതിനെ ഹെട്ടരോസ്ഫെയർ(heterosphere) എന്ന് വിളിക്കുന്നു.
മർദ്ദം
വായുവിൽ സ്ഥിതിചെയ്യുന്ന ഒരു പ്രതലത്തിൽ  ലംബമായി ( vertical)അനുഭവപ്പെടുന്ന ബലമാണ് അന്തരീക്ഷ മർദ്ദം .
വസ്തുവിന്റെ ഗുരുത്വാകർഷണ ബലവും അളക്കുന്ന പ്രദേശത്തിനു നേരേ മുകളിൽ സ്ഥിതിചെയ്യുന്ന വാതകസ്തംഭത്തിന്റെ ഭാരവുമാണ് അന്തരീക്ഷമർദ്ദം നിർണ്ണയിക്കുന്നത്.
ഉയരം കൂടുന്നതനുസരിച്ചു് ഇതു് കുറഞ്ഞു വരും എന്നു് വ്യക്തമാണല്ലോ.
പാസ്ക്കൽ എന്ന ഏകകമാണു് ഇപ്പോൾ മർദ്ദമളക്കാൻ ഉപയോഗിക്കുന്ന ഏകകം.
ഒരു ചതുരശ്രമീറ്റർ വിസ്തീർണ്ണമുള്ള പ്രതലത്തിൽ ഒരു ന്യൂട്ടൺ ബലം അനുഭവപ്പെടുന്ന മർദ്ദത്തിനാണു് ഒരു പാസ്ക്കൽ എന്നു പറയുന്നതു്.
ഭൂമിയുടെ ഉപരിതലത്തിലൊ അന്തരീക്ഷമർദ്ദം ഏകദേശം 100 പാസ്ക്കലാണു്.
മുമ്പുപയോഗിച്ചിരുന്ന ബാർ എന്ന ഏകകവും അതിന്റെ ആയിരത്തിലൊന്നു് ഭാഗമായ, പൊതുവായി ഉപയോഗിച്ചിരുന്ന, മില്ലിബാർ എന്ന ഏകകവും ഇപ്പോഴും പലരും ഉപയോഗിക്കാറുണ്ടു്.
പുറം കണ്ണികൾ http://www.ucar.edu/learn/1_1_1.htm Archived 2007-04-18 at the Wayback Machine .
അന്തരാധ്രുവ
നാട്യം, നാടകം ഇത്യാദിയിലെ ഗാനങ്ങൾക്ക് പൊതുവേ ധ്രുവഗാനങ്ങൾ എന്നൊരു പേരുണ്ട്.
സന്ദർഭം, പാത്രസ്വഭാവം എന്നിവയെ ആസ്പദമാക്കി പ്രാവേശികീ, ആക്ഷേപികീ, നൈഷ്ക്രാമികീ, പ്രാസാദകീ, അന്തരാ എന്നിങ്ങനെ ധ്രുവഗാനങ്ങളെ പൂർവാചാര്യന്മാർ അഞ്ചായി തിരിച്ചിട്ടുണ്ട്.
നാട്യനാടകരംഗങ്ങളിൽ അപ്രതീക്ഷിതമായി വല്ല സംഭവങ്ങളും ഉണ്ടായാൽ കാണികൾ സ്തംഭിച്ചുപോകും.
ചിലപ്പോൾ പ്രധാന കഥാപാത്രങ്ങൾ പാത്രസ്വഭാവം മറന്നുപോയെന്നും വരാം.
ഇങ്ങനെയുള്ള അവസരങ്ങളിൽ കാണികളെ ഉണർത്തുവാനും കഥാപാത്രങ്ങളെ കാര്യം ഗ്രഹിപ്പിച്ചു രംഗബോധമുള്ളവരാക്കാനും വേണ്ടി പാടുന്ന ഗാനങ്ങളാണ് അന്തരാധ്രുവാ എന്ന വിഭാഗത്തിൽപ്പെടുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തരാധ്രുവ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്തരാഷ്ട്ര സ്ഥിതിവിവര സംഘടനകൾ ഇംഗ്ലീഷ് വിലാസം https://ml.wikipedia.org/wiki/List_of_national_and_international_statistical_services
വിവിധരാഷ്ട്രങ്ങളിലെ സ്ഥിതിവിവരങ്ങളുടെ താരതമ്യപഠനം സുഗമമാക്കുവാൻ അവിടങ്ങളിലുള്ള ജനതകളുടെ സാമ്പത്തികവും സാമൂഹികവും മറ്റുമായ ഘടനകളെപ്പറ്റിയുള്ള കണക്കുകൾ സംഭരിക്കുക എന്ന പ്രധാന ലക്ഷ്യത്തിൽ പ്രവർത്തിക്കുന്ന സംഘടനകളാണ് അന്തരാഷ്ട്ര സ്ഥിതിവിവര സംഘടനകൾ (International Statistical Organization).
ഇപ്രകാരമുള്ള താരതമ്യപഠനം ശരിയാകണമെങ്കിൽ വിവരങ്ങൾ ശേഖരിക്കുന്ന രീതികളിൽ സാമാന്യമായ ഐകരൂപ്യം ഉണ്ടാകേണ്ടതുണ്ട്.
ഇവയെ സംബന്ധിക്കുന്ന ആശയങ്ങൾ, നിർവചനങ്ങൾ, വകുപ്പുവിഭജനം എന്നിവയെല്ലാം സാമാന്യമാനദണ്ഡങ്ങളെ അവലംബിച്ചായിരിക്കണം.
അന്താരാഷ്ട്ര സ്ഥിതിവിവര കോൺഗ്രസ്
(International Statistical Congress)
ഉപയോഗപ്രദമായ മാനദണ്ഡങ്ങൾ ഈ മണ്ഡലത്തിൽ ഉണ്ടാക്കുവാനുള്ള ശ്രമങ്ങൾ 1853-ൽ ബ്രസൽസിൽ ചേർന്ന അന്താരാഷ്ട്ര സ്ഥിതിവിവര കോൺഗ്രസ്സിൽ ആരംഭിച്ചു.
വില്യംഫാർ, എണസ്റ്റ് എൻഗെൽ, എഡ്വേർഡ് ജാർവിസ് തുടങ്ങിയ ശാസ്ത്രജ്ഞന്മാർ പങ്കെടുത്ത പ്രസ്തുത സമ്മേളനത്തിന്റെ പ്രമുഖ സംഘാടകൻ ബൽജിയൻ ജ്യോതിഃശാസ്ത്രജ്ഞനായ അഡോൾഫ് ക്വറ്റലേറ്റ് (1796-1874) ആയിരുന്നു.
ഇരുപതോളം രാഷ്ട്രങ്ങളുടെ പ്രതിനിധികൾ ഇതിൽ പങ്കെടുത്തു.
അതിനെതുടർന്ന് 1855-ലും 1876-ലുമായി യൂറോപ്പിലെ വിവിധ നഗരങ്ങളിലായി എട്ടോളം ആലോചനായോഗങ്ങൾ സംഘടിപ്പിക്കപ്പെട്ടു.
ഈ വിഷയം കൈകാര്യം ചെയ്യുവാൻ ഒരു സ്ഥിരം സംഘടനയുടെ ആവശ്യം പ്രകടമായെങ്കിലും 1872 വരെ അതിനുള്ള യത്നങ്ങൾ ഫലവത്തായില്ല.
ജർമൻ ചാൻസലറായിരുന്ന ബിസ്മാർക്കിന്റെ (1815-98) നിസ്സഹകരണ മനോഭാവമായിരുന്നു ഇതിനുകാരണം എന്നു പറയപ്പെടുന്നു.
സ്ഥിരം സംഘടനയുടെ കാര്യം താത്കാലികമായി പരാജയപ്പെട്ടെങ്കിലും ഈ രംഗത്തുള്ള പ്രവർത്തനങ്ങൾ നിലച്ചില്ല.
കാനേഷുമാരി കണക്കുകളിൽ ശേഖരിക്കേണ്ട വിവരങ്ങൾ എന്തൊക്കെയായിരിക്കണമെന്ന് ഇക്കാലത്ത് നിശ്ചയിക്കപ്പെട്ടു.
പിൽക്കാലങ്ങളിൽ രോഗങ്ങൾ, അപകടങ്ങൾ, മരണകാരണങ്ങൾ എന്നിവയെപ്പറ്റി സുവ്യക്തമായ നിർവചനങ്ങൾ ആവശ്യമായിവന്നു.
ഈ ഉദ്ദേശ്യത്തോടെ സംഘടനയുടെ വകുപ്പുകൾ വിഭജിക്കപ്പെട്ടു.
വകുപ്പുവിഭജനത്തിന്നാധാരമായ കാര്യങ്ങൾ 1853-ൽ തന്നെ ചർച്ച ചെയ്തു തീരുമാനിച്ചിരുന്നു.
അന്താരാഷ്ട്ര സ്ഥിതിവിവര സ്ഥാപനം
(International Statistical Institute:ISI)
സാമ്പത്തികവും സാമൂഹികവുമായ രംഗങ്ങളിലെ അന്താരാഷ്ട്രസഹകരണവും സഹപ്രവർത്തനവും സ്ഥിതിവിവരശേഖരണത്തിന്റെ പ്രാധാന്യം വർധിപ്പിക്കയാൽ 1885-ൽ ഒരു അന്താരാഷ്ട്ര സ്ഥിതിവിവരസ്ഥാപനം (International Statistical Institute) ജന്മമെടുത്തു.
മുൻപുണ്ടായിരുന്ന സ്ഥാപനത്തിനു നേരിട്ട കുഴപ്പങ്ങളൊഴിവാക്കാൻ ഇത് ഒരു സ്വകാര്യ (അനൌദ്യോഗിക) സംഘടനയാക്കി.
1887-ൽ റോമിൽ ആദ്യയോഗം ചേർന്ന ഈ സ്ഥാപനം 1913 വരെ രണ്ടു വർഷത്തിലൊരിക്കൽ സമ്മേളിക്കുക പതിവായിരുന്നു.
ഒന്നാം ലോകയുദ്ധകാലത്ത് ഈ പതിവിനു വിഘാതമുണ്ടായി.
ഓരോ രാഷ്ട്രത്തിലെയും സ്ഥിതിവിവരവകുപ്പു മേധാവികൾ സ്വന്തം നിലയിലാണ് ഈ യോഗത്തിൽ ഹാജരായത്.
പ്രവർത്തനമേഖല ചുരുക്കി, വ്യവസ്ഥയും ചിട്ടയും വരുത്തി ഈ സംഘടന 1923 മുതൽ 1938 വരെ വീണ്ടും പ്രവർത്തിച്ചു.
ഒന്നാം ലോകയുദ്ധാനന്തരം സർവരാജ്യ സഖ്യത്തിന്റെയും അന്താരാഷ്ട്ര-തൊഴിലാളി സംഘടനയുടെയും ആഭിമുഖ്യത്തിൽ പ്രവർത്തനം നടത്തിയ ഈ സ്ഥാപനം അന്താരാഷ്ട്രകാർഷിക സംഘടനയുമായും നിരന്തരബന്ധം പുലർത്തിവന്നു.
ഇതോടൊപ്പം ഐക്യരാഷ്ട്രസഭയുടെ ലോകാരോഗ്യസംഘടന (WHO) യോടും ഈ സ്ഥാപനം ഭാഗികമായി സഹകരിച്ചുപോന്നു.
മുകളിൽ പരാമൃഷ്ടങ്ങളായ സ്ഥാപനങ്ങൾ സ്വന്തം നിലയിൽ തങ്ങളുടെ പ്രവർത്തനമേഖലകളിൽ സ്ഥിതിവിവരസംഭരണം നടത്തിവന്നതിനാൽ, ഈ സംഘടനയുടെ ജോലി ഇക്കാലങ്ങളിൽ വളരെ ചുരുങ്ങുകയുണ്ടായി.
രണ്ടാം ലോകയുദ്ധം പൊട്ടിപ്പുറപ്പെട്ടപ്പോൾ ഇതിന്റെ പ്രവർത്തനം വീണ്ടും തടസ്സപ്പെട്ടു.
യുദ്ധാനന്തര പുനഃസംവിധാനത്തിൽ ഈ സ്ഥാപനത്തിന്റെ പ്രയത്നങ്ങൾ പുനരാരംഭിക്കുന്നത് യുനെസ്കോ (UNESCO) യുടെ ഒരു ശാഖയായിട്ടാണ്.
എല്ലാ രാഷ്ട്രങ്ങളിലെയും സ്ഥിതിവിവരവകുപ്പുകളുടെ പ്രവർത്തനഫലങ്ങളെ സംയോജിപ്പിക്കുക എന്നത് ഇതിന്റെ പരിപാടിയുടെ മുഖ്യഭാഗമായിട്ടുണ്ട്.
നെതർലൻഡ്സിലെ ഹേഗിനടുത്തുള്ള വൂർബർഗ് ആണ് ഇതിന്റെ ആസ്ഥാനം.
അവലംബം ↑ ↑ http://ehq.sagepub.com/content/41/1/50.abstract?rss=1 ↑ http://isi-web.org/ ↑ http://www.who.int/en/ ↑ http://www.unesco.org/new/en/unesco/ പുറംകണ്ണികൾ http://www.unesco.org/new/en/unesco/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്താരാഷ്ട്ര സ്ഥിതിവിവര സംഘടനകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അലിഗഢ് ഇംഗ്ലീഷ് വിലാസം https://ml.wikipedia.org/wiki/Aligarh
27°53′N 78°05′E ﻿ / ﻿ 27.88°N 78.08°E ﻿ / 27.88; 78.08 ഉത്തർപ്രദേശ് സംസ്ഥാനത്തെ ഒരു പട്ടണമാണ് അലിഗഡ് .
ഹിന്ദി : अलीगढ़ , ഉർദു : علی گڑھ ‬ ).
ഇതി അലിഗഡ് ജില്ലാഭരണകൂടത്തിന്റെ അധികാര പരിധിയിൽ വരുന്നതാണ്.
ന്യൂ ഡെൽഹിയിൽ നിന്ന് എകദേശം 131 കി.
അവലംബം പുറത്തേക്കുള്ള കണ്ണികൾ Site for connecting Aligs Archived 2007-09-25 at the Wayback Machine .
Aligarh's Web portal Archived 2016-08-10 at the Wayback Machine .
Com Archived 2011-09-03 at the Wayback Machine .
Aligarh Muslim University DESCRIPTIVE AND HISTORICAL ACCOUNT OF THE ALIGARH DISTRICT by EDWIN T. ATKINSON
അലിഗേറ്റർ ഗർ ഇംഗ്ലീഷ് വിലാസം https://ml.wikipedia.org/wiki/Alligator_Gar
അലിഗേറ്റർ ഗർ ( Atractosteus spatula ) അഥവാ ചീങ്കണ്ണി ഗർ റേ-ഫിന്നെഡ് യൂറിഹാലൈൻ ഹോളോസ്റ്റെയ്റ്റ് (ho'-las-te-i) ഇൻഫ്രാക്ലാസിൽ ബോഫിന്നുമായി ബന്ധപ്പെട്ട മത്സ്യം ആണ്.
ആദ്യകാല ക്രിറ്റേഷ്യൻ ജീവികളുടെ ഫോസിൽ തെളിവുകൾ ഇവ നൂറു ദശലക്ഷം വർഷങ്ങൾക്ക് മുൻപ് ജീവിച്ചിരുന്നതായി കണ്ടെത്തുകയുണ്ടായി.
വടക്കേ അമേരിക്കയിലെ ഏറ്റവും വലിയ ശുദ്ധജല മത്സ്യവും, ഗാർ കുടുംബത്തിലെ ഏറ്റവും വലിയ ഇനവുമാണിത്.
ഗറുകൾ പലപ്പോഴും "പ്രാഥമിക മത്സ്യങ്ങൾ" അഥവാ "ജീവിക്കുന്ന ഫോസിലുകൾ" എന്ന് പരാമർശിക്കപ്പെടുന്നു.
കാരണം അവയുടെ മുൻകാല പൂർവ്വികരുടെ സാധാരണ സ്രാവുകളിൽ കാണപ്പെടുന്ന വായു, ജലം എന്നിവയിൽ ശ്വസിക്കാനുള്ള കഴിവും സർപ്പിള വാൽവ് കുടൽ പോലെയുള്ള ദഹന വ്യവസ്ഥയും, തുടങ്ങി ചില മോർഫോളജിക്കൽ സ്വഭാവങ്ങളെ നിലനിർത്തി കാണുന്നു.
അവയുടെ പൊതുനാമം അമേരിക്കൻ അലിഗേറ്ററോട്, പ്രത്യേകിച്ച് അവയുടെ വിശാലമായ മൂർച്ചയുള്ള നീണ്ട, പരുക്കൻ പല്ലുകൾ എന്നിവയുമായി സാമ്യമുള്ളതാണ്.
അലിഗേറ്റർ ഗർ 10 അടി (3.0 മീറ്റർ) നീളവും 300 എൽ.ബി. (140 കിലോ) തൂക്കവുമാണെന്നാണ് വിവിധ ശാസ്ത്രീയ റിപ്പോർട്ടുകളിൽ ഉള്ള തെളിവുകൾ സൂചിപ്പിക്കുന്നത്.
എന്നിരുന്നാലും 2011- ൽ ഏറ്റവും വലിയ അലിഗേറ്റർ ഗറിനെ പിടിച്ചിരുന്നത് ഔദ്യോഗികമായി രേഖപ്പെടുത്തിയത് 8 അടി 5 1/4 (2.572 മീറ്റർ) നീളവും, 327 lb (148 kg) തൂക്കവും, ചുറ്റളവ് 47 ഇഞ്ച് (120 സെന്റീമീറ്റർ) ഉണ്ടായിരുന്നു.
ഒരു അലിഗേറ്റർ ഗർഡിന്റെ ശരീരം ടോർപെഡോ ആകൃതിയിലും സാധാരണയായി തവിട്ട് അല്ലെങ്കിൽ ഒലിവ് നിറവും കൂടിചേർന്ന മങ്ങിയ ചാരനിറമോ അല്ലെങ്കിൽ മഞ്ഞ നിറത്തിലോ വെൻട്രൽ സർഫേസും കാണപ്പെടുന്നു.
ഇവയുടെ ചെതുമ്പലുകൾ മറ്റുമത്സ്യങ്ങളെപ്പോലെയല്ല കാണപ്പെടുന്നത്.
പലപ്പോഴും ഇവ അസ്ഥിയോട് ചേർന്ന് ഗ്രനോയ്ഡ് ചെതമ്പലുകളും,  ഡയമണ്ട് ആകൃതിയിലുള്ള ചെതുമ്പലുകളും, അറ്റങ്ങളിൽ തിക്കിതിരുക്കി അടുക്കിയിരിക്കുന്നു.
ഒരു ഇനാമൽ പോലെയുള്ള വസ്തുകൊണ്ട് ശരീരം മൂടപ്പെട്ടിരിക്കുന്നു.
തുളച്ചുകടക്കാൻ പറ്റാത്ത ഗ്രനോയ്ഡ് ചെതമ്പലുകൾ ഇരകളിൽ നിന്നും നല്ല സംരക്ഷണം നേടുകയും ചെയ്യുന്നു.
മറ്റു വർഗ്ഗങ്ങളിൽ നിന്ന് വ്യത്യസ്തമായി  മുകൾത്താടിയിൽ ഇരട്ട വരികളായി വലിയ മൂർച്ചയുള്ള പല്ലുകൾ കാണപ്പെടുന്നു.
ഇരകളെ പിടികൂടാനും ഇത് ഉപയോഗിക്കുന്നു.
അലിഗേറ്റർ ഗാർ ഇരയുടെപിന്നാലെ പതുങ്ങിച്ചെന്ന് ഇരയുടെ നേർക്ക് മിന്നലാക്രമണം നടത്തുകയും അവ പതിയിരുന്ന് ജലോപരിതലത്തിലുള്ള ജലപക്ഷികളെയും ചെറിയ സസ്തനികളെയും ആക്രമിക്കുന്നു.
ആവാസസ്ഥല  നശീകരണം, അനിയന്ത്രിതമായ വിളവെടുപ്പുകൾ എന്നിവയുടെ ഫലമായി ഗറുകൾക്ക് വംശനാശം നേരിടുന്നു.
അമേരിക്കയുടെ തെക്കൻ ഭാഗങ്ങളിൽ ആണ് ഇവയെ ആദ്യമായി കാണപ്പെട്ടിരുന്നെങ്കിലും പിന്നീട് മെക്സിക്കോയിലേയ്ക്ക് വ്യാപിക്കുകയുണ്ടായി.
ശുദ്ധജല തടാകങ്ങളിലും, ചതുപ്പുകളിലും, അഴിമുഖങ്ങളിലും , ഗൾഫ് ഓഫ് മെക്സിക്കോ ഉൾക്കടലിലും ഗറുകൾ വ്യത്യസ്തമായി പൊരുത്തപ്പെടുന്നതിനാൽ ഇവയെ യൂറിഹാലൈൻ ആയി കണക്കാക്കപ്പെടുന്നു.
ഏതാണ്ട് അരനൂറ്റാണ്ടിനടുത്തുവരെ  ഗാർ "ട്രാഷ് ഫിഷ്" ആയിട്ടാണ് ഇവയെ പരിഗണിച്ചിരുന്നത്.
അല്ലെങ്കിൽ കായിക മത്സ്യബന്ധനത്തിലൂടെ നശിപ്പിക്കാവുന്ന ഒരു ന്യൂയിസെൻസ് സ്പീഷീസ് ആയും കരുതിയിരുന്നു.
അതുകൊണ്ട് അമേരിക്കൻ ഐക്യനാടുകളിലെ ഫെഡറൽ അധികാരികൾ ഇവയെ ഇല്ലാതാക്കുവാനുള്ള ശ്രമങ്ങൾ നടത്തി വന്നിരുന്നു.
ഒരു ജൈവ വ്യവസ്ഥയെ നിലനിർത്താൻ ആവശ്യമായ പാരിസ്ഥിതിക സന്തുലനം 1980- കളിൽ കൂടുതൽ മെച്ചമായി കൊണ്ടുവരുന്നതിനെക്കുറിച്ച് മനസ്സിലാക്കാൻ തുടങ്ങി.
അവ ജീവിക്കുന്ന ജൈവവ്യവസ്ഥയിൽ ഏത് ജീവജാലത്തിനെപ്പോലെ തന്നെ ഒരു പരിസ്ഥിതി വ്യവസ്ഥ നിലനിർത്താൻ പ്രധാനമാണ് അലിഗേറ്റർ ഗാർ എന്ന് അവസാനം ബോധവൽക്കരണം നടത്തുയുണ്ടായി.
കാലക്രമേണ അലിഗേറ്റർ ഗർന് സംസ്ഥാനത്തിന്റെയും ഫെഡറൽ റിസോഴ്സസ് ഏജൻസികളുടെയും സംരക്ഷണം നൽകി.
കൂടാതെ അവയ്ക്ക് ലേസി നിയമത്തിൻകീഴിൽ സംരക്ഷണം നൽകുകയും അന്തർസംസ്ഥാന വാണിജ്യത്തിൽ ഈ മത്സ്യത്തെ കൊണ്ടുപോകുന്നത് നിയമവിരുദ്ധമാക്കുകയും ചെയ്തു.
വിവിധ സംസ്ഥാനങ്ങളും ഫെഡറൽ റിസോഴ്സസ് ഏജൻസികളും ഇവയുടെ ജനസംഖ്യാ നിരീക്ഷണത്തിലാണ്.
പൊതുജനങ്ങളെ ബോധവത്കരിക്കുന്നതിന് വിപുലമായ പരിപാടികളും ആരംഭിച്ചിട്ടുണ്ട്.
അലിഗേറ്റർ ഗർ കുളങ്ങളിലും, ടാങ്കുകളിലും, മിശ്രിത സംവിധാനത്തിലുള്ള ഫെഡറൽ ഹാച്ചെറീസിലും, ഗവേഷണാവശ്യങ്ങൾക്കായി സർവകലാശാലകളിലും, മെക്സിക്കോയിൽ ഉപയോഗത്തിനായും ഇവയെ സംഭരണം നടത്തുന്നു.
വടക്കേ അമേരിക്കയിലെ ഏറ്റവും വലിയ ശുദ്ധജലമത്സ്യങ്ങളിൽ ഒന്നായ അലിഗേറ്റർ ഗാർ ഗാർ കുടുംബത്തിൽപ്പെട്ടതാണ്.
പ്രായപൂർത്തിയായ അലിഗേറ്റർ ഗാർ സാധാരണയായി 6 അടി (1.8 മീറ്റർ) നീളവും 100 പൗണ്ട് തൂക്കവും കാണുന്നു.
(45 കിലോ).
അവലംബം കൂടുതൽ വായനയ്ക്ക് Froese, Rainer, and Daniel Pauly, eds.
" Lepisosteus spatula " in ഫിഷ്ബേസ് .
October 2005 version.
Lacepède, B. G. E. (1803).
Histoire Naturelle des Poissons .
Rafinesque, C. S. (1820).
"Ichthyologia Ohiensis (Part 8)".
The Western Review and Miscellaneous Magazine : 165–173.
"Atractosteus, a genus-name authored by C.S. Rafinesque" .
University of Evansville.
Retrieved May 17, 2013.
"Alligator Gar (Atractosteus spatula)" .
Texas Parks and Wildlife.
പുറം കണ്ണികൾ Atractosteus spatula എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Alligator Gar Ad hoc Technical Committee Southern Division of the American Fisheries Society Alligator Gar Texas fisherman prevails in epic battle with enormous alligator gar Archived 2015-04-02 at the Wayback Machine .
Alligator Gar: Predator or Prey – PBS documentary about the biology and life history cycle of alligator gar
ഇന്ത്യയിലെ കമ്പനി നിയമം ഇംഗ്ലീഷ് വിലാസം https://ml.wikipedia.org/wiki/Company_law_of_India
കമ്പനികളുടെ രജിസ്ട്രേഷൻ, കമ്പനി സെക്രട്ടറിമാരുടെയും ഡയറക്ടർ ബോർഡിന്റെയും ഉത്തരവാദിത്തങ്ങൾ തുടങ്ങിയവ സംബന്ധമായ കാര്യങ്ങൾ വ്യവസ്ഥചെയ്യുന്നതിനായി ഇന്ത്യയുടെ പാർലമെന്റ് പാസ്സാക്കിയ നിയമമാണ് കമ്പനീസ് ആക്ട് ,2013